ddrg/super_eurlex huggingface dataset:
B4-1158/95

Ψήφισμα σχετικά με τις καταστροφές από καταιγίδα στη Βορειοανατολική Σκωτία και στα Highlands και τα νησία της Σκωτίας

Το Ευρωπαϊκό Κοινοβούλιο,

Α. έχοντας υπόψη τις σοβαρές καταστροφές που προξενήθηκαν στη Βορειοανατολική Σκωτία και τα Ηighlands λόγω των τρομακτικών βροχοπτώσεων επί σειρά ημερών,

Β. επισημαίνοντας την καταστροφή μεγάλης έκτασης γεωργικών γαιών και συγκομιδών λόγω των πλημμυρών αυτών και τις καταστροφές που προξενήθηκαν στα προστατευτικά συστήματα των ποταμών,

Το Ευρωπαϊκό Κοινοβούλιο,

1. ζητεί από την Επιτροπή να εξετάσει την κατάσταση και να συγκεντρώσει στοιχεία σχετικά με το μέγεθος των ζημιών[semigr ]

2. ζητεί να υπάρξει προσαρμογή των κοινοτικών πλαισιών στήριξης στη Βόρειο Σκωτία ώστε να μπορούν να χορηγηθούν πρόσθετα κονδύλια για αποκατάσταση των ζημιών και η ενίσυχη αυτή να επεκταθεί και σε πληγείσες ζώνες που δεν καλύπτονται από τον στόχο 1 ή 5 β[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και το Υπουργείο Σκωτικών Υποθέσεων.
Α4-0234/95

Ψήφισμα επί της ανακοίνωσης της Επιτροπής που περιλαμβάνει σχέδιο ψηφίσματος του Συμβουλίου για την ανάπτυξη και τη λειτουργία του Ευρωπαϊκού Οργανισμού Περιβάλλοντος που ιδρύεται βάσει του κανονισμού (ΕΟΚ) αριθ. 1210/90 του Συμβουλίου της 7ης Μαΐου 1995 (COM(95)0325 - C4-0412/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(95)0325 - C4-0412/95),

- έχοντας υπόψη τα άρθρα 51, 61 και 143 του Κανονισμού του,

- λαμβάνοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0234/95),

1. πιστεύει ότι η έναρξη λειτουργίας του Οργανισμού και του δικτύου του για την πληροφόρηση και την παρατήρηση σχετικά με το περιβάλλον (ΕΙΟΝΕΤ) μπορεί να επιτευχθεί μόνον εφόσον θα υπάρχει πλήρης διαφάνεια όσον αφορά τα καθήκοντά του και στον τρόπο με τον οποίο καθορίζονται[semigr ]

2. υπενθυμίζει, ωστόσο, το ψήφισμά του στις 15 Μαρτίου 1995 σχετικά με το πρόγραμμα εργασίας της Επιτροπής και το νομοθετικό πρόγραμμα της Επιτροπής για το 1995 ((ΕΕ C 89 της 14.4.1995, σελ. 60)), στο οποίο αναφέρεται ότι η αναθεώρηση του Κανονισμού περί ιδρύσεως του Οργανισμού ((ΕΕ L 120 της 11.5.1995, σελ. 1)) που προβλέπεται στο άρθρο 20 βάσει εκθέσεως της Επιτροπής θα πρέπει να πραγματοποιηθεί κατά το 1995[semigr ]

3. υπενθυμίζει στην Επιτροπή και στο Συμβούλιο ότι, σύμφωνα με τις διατάξεις του προαναφερθέντος άρθρου 20 του κανονισμού, η έκθεση της Επιτροπής θα πρέπει να περιέχει κατάλληλες προτάσεις ούτως ώστε να μπορεί το Συμβούλιο να λαμβάνει αποφάσεις για την ανάθεση περαιτέρω καθηκόντων στον Οργανισμό, και ιδίως ως προς την παρακολούθηση της εφαρμογής της κοινοτικής νομοθεσίας για την προστασία του περιβάλλοντος, μετά από γνωμοδότηση του Κοινοβουλίου[semigr ]

4. επισημαίνει ότι ο κανονισμός που διέπει την ίδρυση του Οργανισμού, ως νομική πράξη, μπορεί να τροποποιηθεί μόνον μέσω παρεμφερούς πράξεως και όχι μέσω ψηφίσματος του Συμβουλίου ή άλλου εγγράφου επί του οποίου δεν έχει κληθεί να γνωμοδοτήσει το Κοινοβούλιο[semigr ]

5. λαμβάνοντας υπόψη την παρούσα κατάσταση του Οργανισμού, εγκρίνει την πρόθεση της Επιτροπής να μην υποβάλει επί του παρόντος τέτοιου είδους προτάσεις, αλλά καλεί την Επιτροπή να εκπονήσει το ταχύτερο δυνατόν την έκθεσή της[semigr ]

6. καλεί το Συμβούλιο να ταχθεί υπέρ του παρόντος ψηφίσματος υπό το πρίσμα της καλής συνεργασίας μεταξύ των θεσμικών οργάνων[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-1130, 1131, 1139, 1154, 1166 και 1171/95

Ψήφισμα σχετικά με τις ζημιές που προκάλεσαν στις Αντίλλες οι τυφώνες «Luis» και «Marylin»

Το Ευρωπαϊκό Κοινοβούλιο,

Α. λαμβάνοντας υπόψη τους ισχυρούς τυφώνες, οι οποίοι συνοδεύτηκαν από σφοδρούς ανέμους και δυνατές βροχές, που έπληξαν το Σεπτέμβριο του 1995 τα νησιά του Τόξου των Αντιλλών, και συγκεκριμένα τις νήσους Saint- Barthιlιmy, Saint-Martin, Γουαδελούπη και Μαρτινίκα,

Β. λαμβάνοντας υπόψη ότι οι ατομικές, κοινωνικές και οικονομικές ζημιές είναι τεράστιες, και ότι καταστράφηκε σε μεγάλο βαθμό η θετική οικονομική ανάπτυξη των νήσων,

Γ. λαμβάνοντας υπόψη ότι οι τυφώνες «Luis» και «Marylin» είχαν ως αποτέλεσμα θανάτους και πολλές εξαφανίσεις, ενώ χιλιάδες άνθρωποι έχουν μείνει άστεγοι,

Δ. λαμβάνοντας υπόψη την έκταση των ζημιών που προκλήθηκαν στα παράκτια έργα υποδομής, στα δημόσια κτήρια, στα οικήματα και στις γεωργικές καλλιέργειες, ιδίως δε στις μπανανοφυτείες,

Το Ευρωπαϊκό Κοινοβούλιο,

1. εκφράζει τη συμπάθειά του προς τους πληθυσμούς που επλήγησαν από τους κυκλώνες[semigr ]

2. καλεί την Επιτροπή να διαθέσει σημαντικό ποσό για τα πληγέντα νησιά, προκειμένου να προσφέρει άμεση βοήθεια σ´ αυτή τη δύσκολη εποχή[semigr ]

3. ζητεί από την Επιτροπή να εξετάσει πώς θα μπορούσαν να χρησιμοποιηθούν τα κοινοτικά διαρθρωτικά ταμεία για την αποκατάσταση των έργων υποδομής, των οικημάτων και των καλλιεργειών, που έχουν υποστεί σοβαρές ζημιές, προκειμένου να αντιμετωπισθούν οι καταστροφικές συνέπειες των τυφώνων, που είναι συχνοί στην περιοχή[semigr ]

4. ζητεί από τις επιτροπές αρωγής να συμβάλουν κατά τρόπον ώστε να δοθεί η δέουσα προσοχή στα παρανόμως εργαζόμενα άτομα, ώστε να τύχουν αξιοπρεπούς μεταχείρισης[semigr ]

5. ζητεί από την Επιτροπή να ενημερώσει το Ευρωπαϊκό Κοινοβούλιο για τη διάθεση των ενισχύσεων[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, καθώς και στη Συνέλευση Ίσης Εκπροσώπησης ΑΚΕ-ΕΕ και το Συμβούλιο Υπουργών ΑΚΕ-ΕΕ.
B4-1299/95

Ψήφισμα σχετικά με τις καθυστερήσεις που έχουν σημειωθεί όσον αφορά την εφαρμογή των κανονισμών 2081/92 και 2082/92 σχετικά με την προστασία των ονομασιών προέλευσης και των γεωγραφικών ενδείξεων

Το Ευρωπαϊκό Κοινοβούλιο,

- έχοντας υπόψη τις προφορικές ερωτήσεις προς το Συμβούλιο και την Επιτροπή σχετικά με την καθυστέρηση στην εφαρμογή των κανονισμών (ΕΟΚ) 2081 και 2082/92 ((ΕΕ L 208, της 24.07.1995, σελ. 1 και 9.)) σχετικά με την προστασία των ονομασιών προέλευσης και των γεωγραφικών ενδείξεων (Β4-1085 και 1086/95),

- έχοντας υπόψη την απάντηση της Επιτροπής στην ανωτέρω προφορική ερώτηση,

Α. λαμβάνοντας υπόψη ότι οι δύο προαναφερθέντες κανονισμοί τέθηκαν σε ισχύ στις 24 Ιουλίου 1993,

Β. λαμβάνοντας υπόψη ότι μέχρι σήμερα η Επιτροπή δεν έχει ακόμη καταρτίσει και δημοσιεύσει τον κατάλογο των ονομασιών προέλευσης και των γεωγραφικών ενδείξεων που έχουν διαβιβασθεί από τα κράτη μέλη και οι οποίες αναγνωρίζονται από αυτά,

Γ. λαμβάνοντας υπόψη ότι δεν έχει δημοσιευθεί ούτε ο κατάλογος των ονομασιών που έχουν καταστεί κοινές,

Δ. λαμβάνοντας υπόψη ότι οι καθυστερήσεις αυτές ενδέχεται να καταστήσουν άσκοπες τις προσπάθειες που έχουν καταβληθεί για μία κοινοτική πολιτική στον τομέα της ποιότητας, στο πλαίσιο της φιλοσοφίας που απορρέει από τη μεταρρύθμιση της Κοινής Γεωργικής Πολιτικής,

1. θεωρεί ότι η καθυστέρηση στην εφαρμογή των δύο κανονισμών ζημιώνει τόσο τους παραγωγούς που καταβάλλουν προσπάθειες για την προαγωγή της ποιότητας όσο και τους καταναλωτές, οι οποίοι δικαιούνται μεγαλύτερη διαφάνεια[semigr ]

2. ζητεί με έμφαση από την Επιτροπή να καταβάλει κάθε δυνατή προσπάθεια για την κατάρτιση και δημοσίευση, το συντομότερο δυνατόν, του καταλόγου των ονομασιών προέλευσης και των γεωγραφικών ενδείξεων των οποίων η τεχνική εξέταση έχει ήδη ολοκληρωθεί[semigr ]

3. καλεί την Επιτροπή να σεβασθεί τις προθεσμίες και υποχρεώσεις που απορρέουν από τους κανονισμούς αυτούς, καταρτίζοντας κυρίως τον κατάλογο των ονομασιών που έχουν καταστεί κοινές[semigr ]

4. ζητεί να ενημερώνεται τακτικά για τις δυσκολίες και τα εμπόδια που καθυστερούν την εφαρμογή των δύο κανονισμών[semigr ]

5. καλεί την Επιτροπή να ενισχύσει τα μέτρα για την βελτίωση της ποιότητας των γεωργικών προϊόντων και των ειδών διατροφής με την καθιέρωση της ευρωπαϊκής «οικολογικής ένδειξης», προκειμένου να διασφαλισθεί η επιλογή των προϊόντων εκ μέρους των καταναλωτών και η επικράτηση παρόμοιων ανταγωνιστικών συνθηκών στα διάφορα κράτη μέλη[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.
B4-1362, 1363 και 1391/95

Ψήφισμα σχετικά με την τροπική καταιγίδα «Τάνια» που σάρωσε το Αρχιπέλαγος των Αζορών

Το Ευρωπαϊκό Κοινοβούλιο,

Α. λαμβάνοντας υπόψη τις συνέπειες που είχε το πέρασμα της τροπικής καταιγίδας «Τάνια» τις πρώτες πρωινές ώρες της 2ας Νοεμβρίου 1995, που έπληξε με σφοδρότητα το Αρχιπέλαγος αυτό, και ιδιαίτερα τα νησιά Terceira, Faial, Pico και Sγo Jorge,

Β. λαμβάνοντας υπόψη ότι οι ριπές του ανέμου έφθαναν σε ορισμένα σημεία τα 170 χλμ. την ώρα, με αποτέλεσμα τον θάνατο ενός ισπανού ψαρά και πολλούς τραυματίες,

Γ. λαμβάνοντας υπόψη ότι οι καταστροφές και οι ζημιές, αν και δεν έχουν εκτιμηθεί ακόμη πλήρως, είναι τεράστιες για την απομακρυσμένη αυτή περιοχή της Ευρωπαϊκής Ένωσης: σκάφη κατεστραμμένα και βυθισμένα, καταστροφή εξοπλισμού και βλάβες των δικτύων επικοινωνίας, ηλεκτροδότησης, τηλεφωνίας και ύδρευσης, κλεισμένοι κεντρικοί και επαρχιακοί δρόμοι, ζημιές σε κατοικίες και σχολικά κτήρια, ιδιαίτερα στο Ωκεανογραφικό και Αλιευτικό τμήμα του Πανεπιστημίου των Αζορών, άστεγοι, καταστροφές στις γεωργικές καλλιέργειες (οπωροκηπευτικά), στους βοσκοτόπους και στην κτηνοτροφική δραστηριότητα,

Το Ευρωπαϊκό Κοινοβούλιο,

1. εκφράζει την αλληλεγγύη του στον πληθυσμό των Αζορών, και ιδιαίτερα σε όσους έμειναν άστεγοι ή στερήθηκαν τα μέσα εργασίας τους[semigr ]

2. ζητεί από την Ευρωπαϊκή Επιτροπή να χορηγήσει, το συντομότερο δυνατόν και σε συνεργασία με τις τοπικές και περιφερειακές αρχές, κατεπείγουσα οικονομική ενίσχυση στις ζώνες που επλήγησαν περισσότερο, προκειμένου να αμβλύνει τα αποτελέσματα των καταστροφών και να στηρίξει την αποκατάσταση της υποδομής, των κατοικιών και των δημόσιων κτηρίων που επλήγησαν, τους αλιείς των οποίων τα σκάφη βυθίστηκαν ή υπέστησαν ζημιές και τα υπόλοιπα θύματα που διαθέτουν πενιχρά μέσα[semigr ]

3. επισημαίνει εκ νέου στην Επιτροπή και στις αρχές των κρατών μελών ότι είναι επιτακτική η ανάγκη να εξοπλίσουν με τεχνικά μέσα και ανθρώπινο δυναμικό τις υπηρεσίες που είναι επιφορτισμένες με την πρόληψη και αντιμετώπιση καταστάσεων έκτακτης ανάγκης ή καταστροφών[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση και την Συνέλευση της αυτόνομης περιφέρειας των Αζορών, καθώς και στα δημοτικά και κοινοτικά συμβούλια της περιφέρειας.
B4-1286/95

Ψήφισμα σχετικά με τον πρόσφατο σεισμό στη Σουμάτρα

Το Ευρωπαϊκό Κοινοβούλιο,

Α. έχοντας συγκλονισθεί από την είδηση για ισχυρό σεισμό στη Σουμάτρα (Ινδονησία),

Β. λαμβάνοντας υπόψη ότι εκ νέου μία φυσική καταστροφή προκαλεί θύματα και υλικές ζημίες,

Το Ευρωπαϊκό Κοινοβούλιο,

1. εκφράζει την αλληλεγγύη του στα θύματα και στις οικογένειές τους;

2. ζητεί από την Επιτροπή να εκφράσει στην Ινδονησιακή Κυβέρνηση τη συμπάθεια της Ευρωπαϊκής Ένωσης με ενδεδειγμένο τρόπο και να της συμπαρασταθεί, κατά το δυνατόν, στην προσπάθειά της για αποκατάσταση των ζημιών;

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στην Κυβέρνηση της Ινδονησίας.
B4-1125/95

Ψήφισμα σχετικά με τις βίαιες καταιγίδες στο νότιο τμήμα της Χιλής

Το Ευρωπαϊκό Κοινοβούλιο,

Α. λαμβάνοντας υπόψη την πρόσφατη θεομηνία που έπληξε έξι περιοχές της Χιλής, με θερμοκρασίες 25 υπό το μηδέν (που προξενούν αίσθηση ψύχους θερμοκρασίας 30 υπό το μηδέν), από τις 11 έως 16 Αυγούστου 1995, ιδιαιτέρως δε τις περιοχές Aysen και Magallanes, κι ότι κατεστράφησαν είτε ολοσχερώς είτε μερικώς λιμένες, βιομηχανίες μεταποίησης αλιευτικών προϊόντων και δίκτυα τηλεπικοινωνιών[semigr ]

Β. λαμβάνοντας υπόψη τις ζημίες στη γεωργία οι οποίες υπολογίζονται σε απώλειες άνω των 800.000 προβατοειδών, 70.000 βοειδών και την καταστροφή του 70% των θερμοκηπίων της περιοχής καθώς και την ολοσχερή καταστροφή της εσοδείας του 1995,

Γ. έχοντας υπόψη ότι η Επιτροπή αναπτύσσει σημαντική κοινοτική δράση για τους μικρούς κτηνοτρόφους, γεωργούς και αλιείς οι οποίοι, μαζί με τις οικογένειές τους αποτελούν πληθυσμό 20.000 περίπου ατόμων[semigr ]

Το Ευρωπαϊκό Κοινοβούλιο,

1. προτείνει χρηματική ενίσχυση για την ανοικοδόμηση ύψους τουλάχιστον ενός εκατομμυρίου ECU[semigr ]

2. ζητεί να χορηγηθεί η βοήθεια αυτή προς τα πλέον άπορα των θυμάτων και να διατεθεί, κατά προτίμηση, μέσω μη κυβερνητικών οργανώσεων, μέσω των εκκλησιών, του Ερυθρού Σταυρού, της Γεωργικής και Κτηνοτροφικής Υπηρεσίας (SAG) και των κοινωνικών οργανώσεων[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, την κυβέρνηση της Χιλής, τις αρχές των επαρχιών Aysιn και Magallanes, καθώς και στην Επιτροπή Συντονισμού των ΜΚΟ, που είναι αρμόδιες για την ανάπτυξη.
B4-1294/95

Ψήφισμα σχετικά με την υλοποίηση της ενιαίας αγοράς των υπηρεσιών ταχυδρομείου

To Ευρωπαϊκό Κοινοβούλιο,

- έχοντας υπόψη το άρθρο 37, παρ. 2 του Κανονισμού,

- έχοντας υπόψη την Πράσινη Βίβλο της Επιτροπής σχετικά με την ανάπτυξη της ενιαίας αγοράς των υπηρεσιών ταχυδρομείου (CΟΜ(91)0476),

- έχοντας υπόψη το σχετικό ψήφισμά του της 22ας Ιανουαρίου 1993 ((ΕΕ C 42, 15.2.1993, σ. 240)), το οποίο καλούσε την Επιτροπή να εκπονήσει πακέτο συγκεκριμένων προτάσεων για την επίτευξη ενιαίας αγοράς των υπηρεσιών ταχυδρομείου,

- έχοντας υπόψη τα επόμενα ψηφίσματά του της 25ης Ιουνίου 1993 ((ΕΕ C 194, 19.7.1993, σ. 397)) σχετικά με την ενιαία αγορά των υπηρεσιών ταχυδρομείου και της 29ης Οκτωβρίου 1993 ((ΕΕ C 315, 22.11.1993, σ. 643)) σχετικά με τις ταχυδρομικές υπηρεσίες,

- έχοντας υπόψη τα ψηφίσματα που ενέκρινε το Ευρωπαϊκό Κοινοβούλιο σχετικά με το νομοθετικό πρόγραμμα,

- έχοντας υπόψη τον «κώδικα συμπεριφοράς» που συμφωνήθηκε από την Επιτροπή και το Ευρωπαϊκό Κοινοβούλιο και ο οποίος εγκρίθηκε στις 15 Μαρτίου 1995 ((ΕΕ C 89, 10.4.1995, σ. 69)),

- έχοντας υπόψη την πρόταση οδηγίας της Επιτροπής σχετικά με τη θέσπιση κοινών κανόνων για την ανάπτυξη κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών (CΟΜ(95)0227),

- έχοντας υπόψη το σχέδιο ανακοίνωσης για την εφαρμογή των κανόνων ανταγωνισμού στις ταχυδρομικές υπηρεσίες και ιδιαίτερα για την αξιολόγηση ορισμένων κρατικών μέτρων που έχουν ληφθεί για τις υπηρεσίες ταχυδρομείου,

Α. λαμβάνοντας υπόψη ότι το σχέδιο σημειώματος αγνοεί την πρόταση της Επιτροπής για την έκδοση οδηγίας σχετικά με τη θέσπιση κοινών κανόνων για την ανάπτυξη κοινοτικών ταχυδρομικών υπηρεσιών[semigr ]

Β. λάμβάνοντας υπόψη ότι το σχέδιο σημειώματος έχει ως νομική βάση για τις ταχυδρομικές υπηρεσίες το άρθρο 90, παρ. 3, ενώ η οδηγία έχει ως βάση το άρθρο 100Α,

1. καλεί την Επιτροπή να αποσύρει το σχέδιο ανακοίνωσής της για την εφαρμογή των κανόνων ανταγωνισμού στις ταχυδρομικές υπηρεσίες και ιδιαίτερα για την αξιολόγηση ορισμένων κρατικών μέτρων που έχουν ληφθεί για τις υπηρεσίες ταχυδρομείου[semigr ]

2. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, την Επιτροπή των Περιφερειών, τις κυβερνήσεις και τα κοινοβούλια των κρατών μελών και τα σχετικά εργατικά σωματεία.
B4-1145/95

Ψήφισμα σχετικά με τις πυρκαγιές στην Ελλάδα, την Ιταλία και την Πορτογαλία

Το Ευρωπαϊκό Κοινοβούλιο,

Α. έχοντας υπόψη την πληθώρα των πυρκαγιών που έπληξαν πολλές περιοχές της Ελλάδας στα τέλη Ιουλίου και καθ' όλη τη διάρκεια του Αυγούστου 1995, συμπεριλαμβανομένων - μεταξύ άλλων - των πυρκαγιών που έπληξαν τη Βορειοανατολική Αττική, την περιοχή του Ρεθύμνου στην Κρήτη, την περιοχή του Αιγίου στην Πελοπόννησο, καθώς και τα Ψαχνά της Ευβοίας και είχαν ως αποτέλεσμα την καταστροφή χιλιάδων εκταρίων δασικής έκτασης και γεωργικών καλλιεργειών,

Β. έχοντας υπόψη την ιδιαίτερα καταστροφική πυρκαγιά που έπληξε τα χωριά Αργαλαστή, Ξυνόβρυση και Συκιά του Πηλίου στις 29 Αυγούστου 1995, προκαλώντας την ολοσχερή καταστροφή χιλιάδων εκταρίων καλλιεργήσιμης γης και ελαιώνων, που αποτελούσαν τον μοναδικό πόρο των κατοίκων, οι οποίοι είχαν ήδη πληγεί στο παρελθόν από παγετούς και πυρκαγιές,

Γ. έχοντας υπόψη τις πολυάριθμες πυρκαγιές που έπληξαν την Ιταλία, και συγκεκριμένα τις περιοχές της Λιγουρίας, της Σικελίας και της Σαρδηνίας,

Δ. έχοντας υπόψη την πληθώρα των πυρκαγιών που έπληξαν, το καλοκαίρι αυτό, την Πορτογαλία,

Το Ευρωπαϊκό Κοινοβούλιο,

1. εκφράζει τη βαθειά του θλίψη και την αλληλεγγύη και συμπάθειά του προς τους πληγέντες κατοίκους[semigr ]

2. ζητεί από την Επιτροπή να συνεργαστεί με τις διάφορες κυβερνήσεις και τις τοπικές αρχές, προκειμένου να αναπτυχθεί μία σύντονη πολιτική πρόληψης των πυρκαγιών[semigr ]

3. ζητεί από τις αρχές των χωρών της Ευρωπαϊκής Ένωσης που επλήγησαν περισσότερο από τις πυρκαγιές να εφαρμόσουν, πριν από το καλοκαίρι, μία ενεργό πολιτική καθαρισμού των δασών με στόχο μάλλον την πρόληψη παρά την επανόρθωση[semigr ]

4. ζητεί από την Επιτροπή να συνεργαστεί με τις διάφορες κυβερνήσεις και τις τοπικές αρχές, προκειμένου να προβεί στην εκτίμηση των ζημιών και να λάβει κάθε προληπτικό μέτρο που απαιτείται για την επανόρθωσή τους[semigr ]

5. καλεί την Επιτροπή να χορηγήσει οικονομική ενίσχυση στους κατοίκους των χωρών που επλήγησαν περισσότερο[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις της Πορτογαλίας, της Ελλάδας και της Ιταλίας καθώς και στις αρχές των κοινοτήτων που επλήγησαν.
B4-1010, 1024 και 1032/95

Ψήφισμα σχετικά με την απαγωγή στο Κασμίρ πολιτών της Ευρωπαϊκής Ένωσης

Το Ευρωπαϊκό Κοινοβούλιο,

Α. συγκλονισμένο από την απαγωγή επτά αλλοδαπών τουριστών και του οδηγού τους κοντά στο Παχαλγκάμ του Κασμίρ στις 4 Ιουλίου 1995,

Β. επισημαίνοντας ότι μια έως τώρα άγνωστη ομάδα, αυτοαποκαλούμενη Al Faran, ανέλαβε την ευθύνη τόσο για την απαγωγή όσο και για την μεταγενέστερη απελευθέρωση τριών τουριστών, καθώς και του οδηγού, και ότι, ενώ ένας από τους υπόλοιπους αιχμαλώτους ξέφυγε από τους απαγωγείς του, ένας ακόμη τουρίστας απήχθη στη συνέχεια,

Γ. εκφράζοντας βαθειά ανησυχία για το γεγονός ότι δύο βρετανοί τουρίστες, ο Paul Wells και ο Keith Mangan, ένας γερμανός τουρίστας, ο Dirk Hasert, και ο εναπομένων αμερικανός τουρίστας Donald Hutchinson, κρατούνται ακόμη αιχμάλωτοι υπό άγνωστες συνθήκες,

Δ. επισημαίνοντας ότι η Ινδία και το Πακιστάν εξέφρασαν τη λύπη τους για το επεισόδιο, ενώ πολλές από τις κύριες ομάδες μαχητών του Κασμίρ καταδίκασαν τις απαγωγές αυτές,

Ε. έχοντας επίγνωση ότι στο συνεχιζόμενο αγώνα μεταξύ ομάδων μαχητών του Κασμίρ και των δυνάμεων ασφαλείας της Ινδίας εξακολουθούν να σημειώνονται παραβιάσεις των ανθρωπίνων δικαιωμάτων από το 1989,

ΣΤ. εκφράζοντας ικανοποίηση για την υπογραφή στις 22 Ιουνίου 1995 ενός πρωτοκόλλου μεταξύ της κυβέρνησης και της Διεθνούς Επιτροπής του Ερυθρού Σταυρού για την επικοινωνία με τους κρατούμενους,

Το Ευρωπαϊκό Κοινοβούλιο,

1. καταδικάζει την απαγωγή ξένων τουριστών από την ομάδα Αl Faran[semigr ]

2. καλεί την ομάδα Al Faran να απελευθερώσει τους υπόλοιπους κρατούμενους άνευ όρων και χωρίς καθυστέρηση[semigr ]

3. καλεί τις κυβερνήσεις της Ινδίας και του Πακιστάν και τα πολυάριθμα πολιτικά κινήματα στο Τζάμου και Κασμίρ να αποφύγουν οποιαδήποτε δήλωση και πράξη που θα επιβαρύνει περαιτέρω το κλίμα βίας και εκδίκησης και θεωρεί ότι η παρούσα κρίση στο Κασμίρ μπορεί να επιλυθεί μόνο μέσω εποικοδομητικών διαπραγματεύσεων με τη συμμετοχή όλων των ενδιαφερομένων μερών με στόχο την ειρηνική διευθέτηση και τη συμφιλίωση όλων των πλευρών και την εγκαθίδρυση κυβέρνησης βασισμένης στη δημοκρατική νομιμότητα[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο και στις κυβερνήσεις της Ινδίας και του Πακιστάν.
B4-0984, 0987 και 1043/95

Ψήφισμα σχετικά με την υλοποίηση ενιαίας αγοράς ταχυδρομικών υπηρεσιών

Το Ευρωπαϊκό Κοινοβούλιο,

- έχοντας υπόψη την Πράσινη Βίβλο της Επιτροπής για την ανάπτυξη ενιαίας αγοράς ταχυδρομικών υπηρεσιών (COM(91)0476),

- έχοντας υπόψη το σχετικό ψήφισμά του της 22ας Ιανουαρίου 1993 ((ΕΕ C 42, 15.2.1993, σελ. 240)), με το οποίο καλεί την Επιτροπή να προτείνει δέσμη προτάσεων για την καθιέρωση ενιαίας αγοράς ταχυδρομικών υπηρεσιών,

- έχοντας υπόψη τα επακόλουθα ψηφίσματά του της 25ης Ιουνίου 1993 ((ΕΕ C 194, 19.7.1993, σελ. 397)) και της 29ης Οκτωβρίου 1993 ((EE C 315, 22.11.1993, σελ. 643)) σχετικά με τις ταχυδρομικές υπηρεσίες,

- έχοντας υπόψη τον ρόλο των ταχυδρομικών υπηρεσιών στην κοινωνική συνοχή,

Α. επισημαίνοντας ότι το Συμβούλιο έχει καλέσει την Επιτροπή να υποβάλει το νομοθετικό πλαίσιο για την υλοποίηση ενιαίας αγοράς ταχυδρομικών υπηρεσιών,

Β. επισημαίνοντας ότι το Συμβούλιο προτίθεται να εγκρίνει επιπλέον ψήφισμα σχετικά με τις οφειλές του παραλήπτη στις ταχυδρομικές υπηρεσίες και ότι η Προεδρία του Συμβουλίου έχει χαρακτηρίσει τον εν λόγω τομέα ως τομέα κατά προτεραιότητα,

1. υπογραμμίζει εκ νέου, τη ζωτική σημασία των ταχυδρομικών υπηρεσιών στην Ευρωπαϊκή Ένωση τόσο από οικονομική, όσο και από κοινωνική άποψη και επαναβεβαιώνει την προσήλωσή του στην προάσπιση και στην προώθηση μιας δημόσιας υπηρεσίας ποιότητας που θα ανταποκρίνεται καλύτερα στα συμφέροντα των χρηστών και του προσωπικού[semigr ]

2. καλεί την Επιτροπή να εφαρμόσει τη σύστασή του και να προτείνει το ταχύτερο δυνατόν ενιαίο νομοθετικό πλαίσιο, βάσει του άρθρου 100A της Συνθήκης ΕΚ, προκειμένου να σεβαστεί πλήρως το ρόλο του Συμβουλίου και του Ευρωπαϊκού Κοινοβουλίου[semigr ]

3. υπογραμμίζει το γεγονός ότι η Επιτροπή θα έπρεπε να έχει υποβάλει την πρότασή της ήδη κατά το 1993 και ότι αυτή η μεγάλη καθυστέρηση μπορεί να θεωρηθεί ως αδυναμία ανάληψης δράσης εκ μέρους της Επιτροπής που δίδει, επομένως, το δικαίωμα στο Κοινοβούλιο να καλέσει επίσημα την Επιτροπή να υποβάλει κατάλληλη πρόταση σύμφωνα με το άρθρο 138Β της Συνθήκης ΕΚ[semigr ]

4. καλεί την Επιτροπή να προτείνει ένα σαφές νομικό πλαίσιο καθώς και χρονοδιάγραμμα που θα καθορίζουν, με διαφανή τρόπο τους όρους εφαρμογής από τα κράτη μέλη[semigr ]

5. καλεί επειγόντως την Επιτροπή να συμπεριλάβει στην πρότασή της τα ακόλουθα σημεία:

- ορισμός της οικουμενικής υπηρεσίας[semigr ]

- καθορισμός των περιοχών που καλύπτονται από τον αποκλειστικό τομέα[semigr ]

- καθορισμος των ελάχιστων κριτηρίων που απαιτούνται για την ποιότητα και την εναρμόνιση των ταχυδρομικών υπηρεσιών[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στην Οικονομική και Κοινωνική Επιτροπή, στην Επιτροπή Περιφερειών, στις κυβερνήσεις και τα κοινοβούλια των κρατών μελών και στα αρμόδια εργατικά συνδικάτα.
B4-0978 και 1036/95

Ψήφισμα για την κατάσταση στο Μεξικό

Το Ευρωπαϊκό Κοινοβούλιο,

- λαμβάνοντας υπόψη τα προηγούμενα ψηφίσματά του σχετικά με τις συγκρούσεις στο Τσιάπας (Μεξικό),

Α. ανησυχώντας για την απόφαση της κυβέρνησης του Μεξικού να απελάσει τρεις καθολικούς ιερείς, τους Rodolfo Izal, Joren Riebe και Jorge Barσn, εφημέριους της ενορίας του San Cristσbal de las Casas της πολιτείας του Τσιάπας,

Β. ανησυχώντας για τα σοβαρά επεισόδια στην πολιτεία Guerrero, που κόστισαν τη ζωή σε 17 πολίτες και προκάλεσαν τον τραυματισμό πολυαρίθμων ατόμων, με αποτέλεσμα την κλιμάκωση της βίας στην περιοχή, η οποία προκάλεσε θύματα και μεταξύ των αστυνομικών,

Γ. ενθυμούμενο όλα τα θύματα της βίας και της μισαλλοδοξίας,

1. επαναλαμβάνει ότι πρέπει να συνεχιστεί ο διάλογος και να εξευρεθούν λύσεις στα προβλήματα που αντιμετωπίζει μεγάλο τμήμα του πληθυσμού σε διάφορες πολιτείες του Μεξικού και ότι μόνον βάσει διαλόγου και αμοιβαίας κατανόησης θα επιτευχθεί μια ειρηνική συνύπαρξη στις περιοχές που πλήττονται από κοινωνικές συγκρούσεις[semigr ]

2. ζητεί από την κυβέρνηση του Μεξικού να μεριμνήσει ώστε η πραγματοποιούμενη έρευνα να ρίξει φως στα γεγονότα του Guerrero και να παραπέμψει τους υπεύθυνους στη δικαιοσύνη[semigr ]

3. ζητεί επίσης από την κυβέρνηση του Μεξικού, με το μέγιστο σεβασμό προς τις αποφάσεις ενός κυρίαρχου κράτους, να αναθεωρήσει την απόφασή της σχετικά με τους πρόσφατα απελαθέντες εφημέριους[semigr ]

4. υποστηρίζει τις προσπάθειες που έχουν καταβληθεί για τη διευθέτηση της σύρραξης στο Τσιάπας βάσει διαλόγου, και την αναζήτηση λύσεων για τα κοινωνικά προβλήματα, προκειμένου να επικρατήσει δίκαιη και σταθερή ειρήνη[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και στην κυβέρνηση του Μεξικού.